ประกาศคณะกรรมการกํากับตลาดทุนที่ ทธ. 37/2560เรื่อง หลักเกณฑ์ เงื่อนไข และวิธีการสําหรับสํานักหักบัญชีหลักทรัพย์ ศูนย์รับฝากหลักทรัพย์และนายทะเบียนหลักทรัพย์ ตามโครงการทดสอบและพัฒนานวัตกรรม เพื่อสนับสนุนการให้บริการเกี่ยวกับตลาดทุน \_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 223 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่16 พฤษภาคม พ.ศ. 2560 เป็นต้นไปข้อ ๒ ในประกาศนี้"ผู้ประกอบการ" หมายความว่า ผู้ประกอบการตามข้อ 3 "โครงการทดสอบ" หมายความว่า โครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน (Regulatory Sandbox) "ผู้บริหาร" หมายความว่า ผู้จัดการ รองผู้จัดการ ผู้ช่วยผู้จัดการ ผู้อํานวยการฝ่าย หรือผู้ซึ่งดํารงตําแหน่งเทียบเท่ากับตําแหน่งข้างต้นที่เรียกชื่ออย่างอื่น และให้หมายความรวมถึงบุคคลที่ได้ทําสัญญาให้มีอํานาจทั้งหมดหรือบางส่วนในการจัดการด้วย ทั้งนี้ เฉพาะในหน่วยหรือส่วนงานที่ประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือให้บริการเป็นนายทะเบียนหลักทรัพย์ ตามโครงการทดสอบ แล้วแต่กรณีข้อ ๓ ประกาศนี้ให้ใช้บังคับกับผู้ประกอบการดังต่อไปนี้(1) ผู้ได้รับใบอนุญาตประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์ แล้วแต่กรณี ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ และการให้บริการเป็นนายทะเบียนหลักทรัพย์ ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน(2) ผู้ได้รับความเห็นชอบเป็นผู้ประกอบการตามที่สํานักงานประกาศกําหนด ทั้งนี้ เฉพาะในส่วนของการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์ ตามโครงการทดสอบ แล้วแต่กรณีข้อ ๔ ในการดําเนินการตามโครงการทดสอบ ให้ผู้ประกอบการปฏิบัติให้เป็นไปตามหลักเกณฑ์ที่กําหนดในประกาศนี้ โดยได้รับยกเว้นการปฏิบัติตามหลักเกณฑ์อื่นที่ออกโดยอาศัยอํานาจตามมาตรา 223 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ในส่วนที่เกี่ยวข้องกับการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์ แห่งประกาศคณะกรรมการกํากับหลักทรัพย์และตลาดหลักทรัพย์ ประกาศคณะกรรมการกํากับตลาดทุน ประกาศสํานักงานคณะกรรมการกํากับหลักทรัพย์และตลาดหลักทรัพย์ รวมทั้งแนวทางที่ออกตามประกาศดังกล่าวข้อ ๕ เพื่อประโยชน์ในการปฏิบัติตามประกาศนี้ ให้สํานักงานมีอํานาจดังต่อไปนี้(1) กําหนดหลักเกณฑ์ในรายละเอียดของข้อกําหนดตามประกาศนี้ ให้มีความชัดเจนเพียงพอที่ผู้ประกอบการจะสามารถปฏิบัติตามประกาศนี้ได้ในแนวทางเดียวกัน ทั้งนี้ การกําหนดหลักเกณฑ์ดังกล่าว อาจกําหนดตามประเภทของผู้ประกอบการหรือประเภทผลิตภัณฑ์ในตลาดทุนก็ได้ (2) กําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ประกอบการปฏิบัติตามแนวทางดังกล่าวแล้ว ให้ถือว่าผู้ประกอบการมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้น(3) เพื่อให้สํานักงานสามารถติดตามการปฏิบัติตามประกาศนี้ได้ ให้ผู้ประกอบการยื่นรายงานหรือแสดงเอกสารใดตามระยะเวลาหรือเป็นครั้งคราวต่อสํานักงาน ภายในระยะเวลาที่สํานักงานกําหนด หมวด ๑ ข้อกําหนดทั่วไป\_\_\_\_\_\_\_\_\_\_\_\_\_\_\_\_\_\_\_\_\_ข้อ ๖ ผู้ประกอบการต้องจัดให้มีการดําเนินการที่สอดคล้องกับลักษณะการประกอบการในเรื่องต่าง ๆ อย่างน้อยดังต่อไปนี้(1) รวบรวมและประเมินข้อมูลของผู้ใช้บริการให้เหมาะสมกับรูปแบบการประกอบการ โดยอย่างน้อยต้องครอบคลุมถึงข้อมูลเกี่ยวกับมูลค่าทรัพย์สินของผู้ใช้บริการที่เกี่ยวกับการประกอบการ(2) มีกระบวนการดําเนินงานและระบบควบคุมภายในที่ครอบคลุมอย่างน้อยในเรื่องดังนี้ (ก) การจัดการ รวบรวมและประมวลผลข้อมูลที่มีความมั่นคงปลอดภัย ถูกต้องครบถ้วน โดยพิจารณาถึงความน่าเชื่อถือของลักษณะหรือวิธีการที่ใช้สร้าง เก็บรักษาหรือสื่อสารข้อมูล โดยต้องมั่นใจได้ว่าข้อมูลดังกล่าวไม่มีการเปลี่ยนแปลง ตลอดจนสามารถระบุหรือแสดงตัวผู้ส่งและผู้รับข้อมูลได้ (ข) การเปิดเผยข้อมูลที่ถูกต้อง ครบถ้วน จําเป็น และเพียงพอ แก่ผู้ใช้บริการ (ค) การรักษาความลับของผู้ใช้บริการ (ง) การรับและจัดการข้อร้องเรียนของผู้ใช้บริการ (จ) การบริหารจัดการความเสี่ยงด้านเทคโนโลยีสารสนเทศ (IT risk) และความเสี่ยงด้านภัยคุกคามทางไซเบอร์ (cyber risk) ที่เพียงพอ โดยต้องให้ความสําคัญในเรื่องการรักษาความปลอดภัยของข้อมูลสารสนเทศที่สําคัญ (confidentiality) ความถูกต้องเชื่อถือได้ของข้อมูลและระบบสารสนเทศ (integrity) และความพร้อมใช้งานของระบบสารสนเทศที่ใช้บริการ (availability) (ฉ) การป้องกันผู้ประกอบการ ผู้บริหารและพนักงานของผู้ประกอบการ จากการแสวงหาประโยชน์จากการปฏิบัติหน้าที่โดยมิชอบ(3) กรรมการและผู้บริหารของผู้ประกอบการต้องมีความซื่อสัตย์สุจริต รวมทั้งมีความสามารถและประสบการณ์ที่จะเป็นประโยชน์ต่อการประกอบการ(4) มีการแจ้งให้ผู้ใช้บริการทราบว่าการประกอบการนี้เป็นการประกอบการตามโครงการทดสอบซึ่งมีข้อจํากัด ความเสี่ยง และเงื่อนไข ที่แตกต่างจากการประกอบการของผู้ประกอบการในลักษณะเดียวกันที่มิได้เข้าร่วมโครงการทดสอบ และต้องได้รับความยินยอมจากผู้ใช้บริการก่อนด้วย(5) มีข้อตกลงกับผู้ใช้บริการทุกรายซึ่งอย่างน้อยต้องครอบคลุมในเรื่องดังนี้ (ก) การกําหนดขอบเขตและเงื่อนไขในการประกอบการอย่างชัดเจน และต้องไม่มีข้อกําหนดที่เป็นการจํากัด ขัดขวางหรือลิดรอนสิทธิของผู้ใช้บริการโดยไม่มีเหตุผลอันสมควร (ข) ความรับผิดชอบของผู้ประกอบการต่อความเสียหายที่อาจเกิดจากการประกอบการ (ค) แนวทางหรือวิธีการในการจัดการทรัพย์สินของผู้ใช้บริการ เฉพาะส่วนที่เกี่ยวกับการประกอบการ (ถ้ามี) (ง) แนวทางหรือวิธีการในการแจ้งให้ผู้ใช้บริการทราบถึงการยุติการประกอบการและช่องทางการติดต่อกับผู้ประกอบการ(6) จัดส่งรายงานผลการทดสอบและความคืบหน้าในการประกอบการต่อสํานักงานตามแผนการรายงานที่ได้แสดงไว้ข้อ ๗ ผู้ประกอบการต้องดําเนินการตามแผนการรองรับการออกจากโครงการทดสอบ (exit strategy) ตามที่ได้แสดงไว้ โดยคํานึงถึงประโยชน์ของผู้ใช้บริการและผลกระทบต่อตลาดทุนโดยรวมเป็นสําคัญหมวด ๒ ข้อกําหนดเพิ่มเติมสําหรับการประกอบการเป็น สํานักหักบัญชีหลักทรัพย์และ ศูนย์รับฝากหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_ข้อ ๘ สํานักหักบัญชีหลักทรัพย์ต้องจัดให้มีระบบงานดังต่อไปนี้อย่างมีประสิทธิภาพ (1) ระบบการชําระราคาและส่งมอบหลักทรัพย์แบบ delivery versus payment (DVP) โดยต้องกําหนดจุดเวลาเพื่อการชําระราคาและส่งมอบหลักทรัพย์ที่ให้ถือว่าเป็นที่สุด (finality of settlement) ด้วย (2) ระบบการจัดการ รวบรวม ประมวลผล เก็บรักษา และเรียกดูข้อมูลเกี่ยวกับการชําระราคาและส่งมอบหลักทรัพย์ที่มีความรัดกุมข้อ ๙ ศูนย์รับฝากหลักทรัพย์ต้องจัดให้มีระบบงานดังต่อไปนี้อย่างมีประสิทธิภาพ (1) ระบบงานด้านการรับฝาก ถอน และโอนหลักทรัพย์ เพื่อให้การดําเนินการดังกล่าวมีความถูกต้องครบถ้วน ตรงต่อความเป็นจริง มีความรัดกุมและเป็นปัจจุบัน รวมทั้งสามารถนําหลักทรัพย์ไปใช้งานภายในระยะเวลาที่เหมาะสม (2) ระบบการจัดการ รวบรวม ประมวลผล เก็บรักษา และเรียกดูข้อมูลเกี่ยวกับการรับฝาก ถอน และโอนหลักทรัพย์ และข้อมูลอื่นใดที่เกี่ยวกับการประกอบการในงานของศูนย์รับฝากหลักทรัพย์ (3) ระบบตรวจสอบเพื่อให้มั่นใจว่าบุคคลที่สั่งให้ดําเนินการเกี่ยวกับหลักทรัพย์ ในบัญชีของผู้ใช้บริการเป็นผู้ใช้บริการเองหรือบุคคลที่ได้รับมอบอํานาจจากผู้ใช้บริการผู้มีอํานาจลงนาม - ประกาศ ณ วันที่ 25 เมษายน พ.ศ. 2560 (นายรพี สุจริตกุล)เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน